Bolnički centar Bellevue

Bolnički centar Bellevue (Bellevue Hospital Center), osnovan 1736. je najstarija javna bolnica u SAD. Smješten je u Njujorku i bio je mjesto bezbroj prekretnica u historiji medicine. Od prve ambulante, prvog porodilišta, razvoja polio vakcine, do rada Cournand i Richards nagrađenog Nobelovom nagradom, bolnica Bellevue je bila mjesto za obuku mnogih američkim vrhunskih ljekara. Od 1968. spojena je sa Medicinskim fakultetom Univerziteta u Njujorku. Vlasništvo je korporacije ,, New York City Health and Hospitals" i otvorena je za sve pacijente bez obzira da li mogu da plate. Bellevue je poznat po svom psihijatrijskom odjeljenju i kao trijažni centar tokom katastrofa. Bellevue je vidio mnogo pisaca koji su prošli kroz njegova vrata, najpoznatiji je Gregory Corso, i bio je u mnogo filmova uključujući The Lost Weekend i The Sleeping City. Bolnica Bellevue je otvorila i novu zgradu ambulante namijenjenu za usluživanje 300000 pacijenata. Bellevue je treći referentni centar za srčanu kateterizaciju, neurohirurgiju, fizičku rehabilitaciju i gubu. Vođa mafijaša One Lung Curran je svake sedmice posjećivao odjeljenje za tuberkulozu od 1920-ih do 1950-ih. Bellevue je i bolnica za nastavu dermatološkog instituta na Njujorškom univerzitetu. Kao admiralski brod korporacije ,,New York City’s Health and Hospitals", Bellevue svako godine obradi skoro 500000 pacijenata koji ne leže u bolnici, 100000 hitnih pacijenata i oko 26000 pacijenata koji leže u bolnici. Više od 80% pacijenata Bellvue-a je iz dijela stanovništva koji nema pristup odgovarajućoj zdravstenoj zaštiti. Historijske prekretnice bolnice Bellevue 1799: U Bellevue-u je otvoreno prvo porodilište u SAD. 1808: Ljekari Bellevue-a su izveli prvu ligaciju femoralne arterije zbog aneurizme 1861: Osnovana je Viša medicinska škola bolnice Bellevue, prva viša medicinska škola povezana s bolnicom u Njujorku. 1866: Ljekari Bellevue su učestvovali u razvijanju njujorškog zdravstvenog zakonika, prvog u svijetu. 1867: Osnovano je jedno od prvih odjeljenja za pacijente koji ne leže u bolnici ("Bureau of Medical and Surgical Relief for the Out of Door Poor"). 1868: U Bellevue-u je osnovana prva ambulanta u bolnici na svijetu. 1873: U Bellevue-u je otvorena prva škola za sestre u SAD-u po principima Florence Nightingale. 1874: U Bellevue-u je otvorena prva dječija klinika u SAD-u. 1876: U Bellevue-u je otvoreno prvo hitno odjeljenju u SAD-u. 1882: Diplomirao je Dr James W. McKean koji je osnovao McKean kliniku za rehabilitaciju gubavaca (McKean Rehabilitation leprosy clinic) na Tajlandu. 1883: Bellevue je napravio program za obuku rezidenata koji je i danas model za obuku hirurga širom svijeta. 1884: U Bellevue-u je osnovana Laboratorija Carnegie (Carnegie Laboratory), prva laboratorija za patologiju i bakteriologiju u SAD. 1888: U Bellevue-u je otvorena prva škola za medicinske tehničare u SAD-u. 1903: Usred epidemije tuberkuloze osnovana je služba za grudi bolnice Bellevue. 1911: U Bellevue-u je otvoren prva ambulantna klinika za srce u SAD-u. 1919: Njemački špijun i saboter Fritz Joubert Duquesne je pobjegao iz zatvorskog odjeljenja bolnice poslije dvogodišnje lažne paralize. Kasnije je formirao špijunski prsten Duquesne. Uhapsio ga je FBI sa druga 32 njemačka špijuna. 1933: William Tillett je otkrio streptokinaze, kasnije korištenu za akutni tretman Infarkt miokarda 1939: U Bellevue-u je osnovana prva jedinica za katastrofe na svijetu. 1940 :U Bellevue-u je osnovan prvi kardiopulmološki laboratorij na svijetu. Laboratoriju su osnovali Andre Cournand i Dickinson Richards, dobinici Nobelove nagrade 1956. 1952: U Bellevue-u je osnovana klinika za zatajenje srca u SAD-u. 1962 : Bellevue je osnovao prvu jedinicu intenzivne njege u lokalnoj bolnici. 1971: Ljekari Bellevue-a su razvili prvu aktivnu imunizaciju seruma hepatitisa 1996: Bellevue je bio baza koja je dovela do razvoja strategije "Taikwok's Triple Drug Combo" protiv HIV-a.